《五日山中》
宋代·谢翱

东邻拔蒲根，南邻烧艾叶。艾叶出青烟，蒲根香胜雪。

乾坤生燐出，阴碧期月光。烟随艾叶散，进此菖蒲觞。

蒲觞益齿发，齿白发如漆。馀饮不尽器，置之五七日。

五日化为丹，七日化为碧。一服一千年，令人生羽翼。

作者简介：（1249—1295）福建长溪（宁德市福安市晓阳镇人），字皋羽，一字皋父，号宋累，又号晞发子。恭帝德祐中元兵南下，文天祥开府延平，率乡兵数百人投之，任咨议参军。及天祥兵败，脱身潜伏民间，避地浙东。尝过严陵，登钓台，祭奠天祥，有《西台恸哭记》传世。后至浦江，与方凤、吴思齐等结月泉吟社。卒，友人方凤、吴思齐等从其初志葬于钓台南。有《晞发集》，编有《天地间集》、《浦阳先民传》等。